Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 114

11. évfolyam Évi óraszám: 37 Belépõ tevékenységformák Kulturált nyelvi magatartás A kommunikációs helyzet és a nyelvhasználat összefüggésére vonatkozó szabályok rendszerezése és változatos alkalmazása. Példák gyûjtése a nyelvhasználati normák változására és kultúrához kötöttségére. Nyelvhasználati normák és grammatikai szabályok nem szándékos és szándékos megsértésének értelmezése és értékelése (például a stilisztikai hatás forrásaként, illetõleg a nyelvi nehézség, nyelvi hátrány jeleként). Aktuális nyelvhelyességi problémák megvitatása a grammatikai szabályok és a nyelvhasználati normák szempontjából kiselõadás, korreferátum, vita formájában. Példák gyûjtése a nyelvhasználati normákra a tanult idegen nyelvben, összevetésük a magyarral (például a tegezésnek-magázásnak megfelelõ alakulatok). A hangszimbolika értékelése és alkalmazása a nyelvi expresszivitás szolgálatában. Szövegértés és szövegalkotás A nyelvváltozatok és a nyelvi regiszterek felismerése írott és beszélt nyelvi szövegekben. Szövegalkotási gyakorlatok szóban és írásban a nyelvváltozatok és a nyelvi regiszterek szabályainak, normáinak felhasználásával. Nem természetes nyelvi szövegek (természettudományos formalizmusok vagy programnyelvek) és természetes nyelvi megfelelõik összehasonlítása. Tipikus fordítási problémák/hibák megoldása, illetõleg javítása. Szövegértési gyakorlatok a jelentés és a kontextus összefüggése alapján (szótári és nem szótári, grammatikai és szituatív jelentés felismerése, alkalmazása, kapcsolatuk értelmezése). Tanulási képesség Multimediális szövegek értelmezése. Gyakorlatok a nyelvészeti és egyéb tudományos formalizmusok (ágrajzok, formalizált szabályok, szerkezeti ábrák) rutinos használatára. Szabályok, normák, tendenciák, összefüggések felfedezése és megfogalmazása. A szabálytól, a normától való eltérésekbõl információk szerzése. Nyelvi és nem nyelvi struktúrák összevetése (például alak és jelentés kapcsolata, általános szabályok konkrét megjelenése, egységek egyenértékûsége). A magyar nyelv életének, rendszerének ismeret Nyelv, nyelvtan (grammatika) és nyelvhasználat kapcsolatának értelmezése példákkal. Az anyanyelvtudás tartalmának feltárása gyûjtõ és rendszerezõ munkával. Példák gyûjtése a magyar nyelvre, illetõleg a tanult idegen nyelvre specifikusan jellemzõ és a mindkettõben megjelenõ jelenségekre (például egyeztetés, illetõleg határozott és határozatlan igeragozás). A nyelv különbözõ szintjei közötti kapcsolat értelmezése szóalakok és mondatok alkotásával. Gyakorlatok az elemek (szóelemek, szavak), valamint a szerkesztési módok szerepének megfigyelésére a jelentésben szó-, illetõleg mondatalkotással. A homonímia és szinonímia forrásának felismerése és rendszerezése a nyelv különbözõ szintjein. A magyar nyelv fonémarendszerének felismerése a szavak és szóalakok felépítésében. Példák keresése hangtani szabályokra más nyelvben. Témakörök Tartalmak Nyelv, nyelvtan, nyelvhasználat A nyelv mint elemek és szabályok rendszere. Természetes és mesterséges nyelvek. A nyelvtan mint az anyanyelvtudás modellje. A nyelvhasználat mint az (anya)nyelvtudás alapján megvalósuló, nem nyelvi normatívák által is befolyásolt gyakorlat. Hangalak és jelentés kapcsolata a magyarban és más nyelvekben A fonémák szerepe a jelentés megkülönböztetésében. Rokonértelmûség, többjelentésûség a szavak, a szóelemek és a mondatok szintjén. Grammatikai és szituatív jelentés. A szójelentés motiváltsága. Hangsúly, hanglejtés és jelentés. A mindennapi nyelvhasználat és a szépirodalmi nyelv stilisztikája. Hangtani elemzések A magyar nyelv fonémarendszere. Hangtani szabályok. A magyar szavak fonológiai felépítésének néhány jellemzõje. A hangok egymásra hatásának okai. Fonémák a nyelvjárásokban. A nyelvjárások és a kontaktusváltozatok legfõbb hangtani sajátosságai. Fogalmak Jel, jelrendszer; modell, szabály, norma; nyelvtípus; kevert nyelvûség, kettõs nyelvûség, nyelvjárás; szóképek: metafora, metonímia, szinekdoché; jelentéselem, motiváltság, denotatív és konnatív jelentés; hangszimbolika, hangutánzás, hangulatfestés; poétizáció, expresszivitás. A továbbhaladás feltételei Nyelv és nyelvhasználat kapcsolatának értelmezése. A nyelvhasználati normákhoz való tudatos alkalmazkodás. A szépirodalmi stílus felismerése, jellemzése, legfõbb eszközeinek megnevezése. A beszédhang és a fonéma kapcsolatának értelmezése, a legfõbb hangtani szabályok ismerete, az azokhoz való alkalmazkodás (szükség szerint) szóban és írásban.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes